text:
MALO TUTOATASI O SAMOA PULEGA O AUALA MA FELAUAIGA ILE LAUELEELE POLOKALAME FAAPITOA MO LE FAALELEIA O AUALA INA IA GAFATIA AAFIAGA OLE FESUISUIAI OLE TAU SIITIA OLE TULAGA OLE AUALA ILE MALAE VAALELE E GAFATIA AI FESUISUIAIGA OLE TAU Lipoti Land Transport Authority Ua saunia lenei lipoti mo le Ofisa Pule Sili ole Pulega o Auala ma Felauaiga i le Laueleele ele IPA ltd, Pusa Meli 3686, Apia, Samoa ile masina o Iulai 2012. Ole iloiloga lona lua lenei. Polokalame faapitoa mo le siitia ole tulaga gafatia ole auala ile malae vaalele o fesuisuiaiga ole tau. Taiala mo Faiga lelel aua le Puipuiga ole siosiomaga MATAUPU 1 ‘AUGA OLE TAIALA MO FAIGA LELEI MOLE PUIPUIGA OLE SIOSIOMAGA ..... Error! Bookmark not defined. 2 3 AOTELEGA OLE POLOKALAME ............................................................................ 5 2.1 Faiga o tauofoga ma konekarate ..................................... Error! Bookmark not defined. 2.2 Ole vaega ole faiga o fuafuaga o le polokalame .................................................................. 7 FUAFUAGA O AUALA ............................................................................................ 8 3.1 Vaaiga lautele .....................................................................................................................8 4 FAUSAGA O AUALA ............................................................................................. 12 5 Ole faamausaliina o nofoaga e faataatia ai Auala .... Error! Bookmark not defined. 6 FAATINOGA O GALUEGA ............................................. Error! Bookmark not defined. 7 O LE FAATINOGA OLE TAIALA MO FAIGA LELEI MO LE PUIPUIGA OLE SIOSIOMAGA .........o faalapotopotoga uma e aafia ai, ole faagaoioiga, mataituina, o faiga e lipoti ai le faasologa ole faatinoga faapea auala e fau ai ma faaleleia tomai ma agavaa mo ia galuega.. Error! Bookmark not defined. 7.1 O ai e aafia ai ma le faiga o lipoti ..................................... Error! Bookmark not defined. 7.2 Tau faataitai ole faatinoga................................................................................................24 7.3 Gasologa ole polokalame mo le faatinoga................... Error! Bookmark not defined. 7.4 Auala e faamalosia ai tomai ma agavaa o e e faatinoina galuega ..................................... 26 2 Polokalame faapitoa mo le siitia ole tulaga gafatia ole auala ile malae vaalele o fesuisuiaiga ole tau. Taiala mo Faiga lelel aua le Puipuiga ole siosiomaga Uiga o igoa pupuu oloo faaaogaina AP CEP COEPs CEAR CI CRWCR DC DCA EA EIA ECOP EMP GRM IPA LTA LMD MNRE MWTI PCM PPCR PSC PSE PUMA PUMA Act PUM Regs Affected Person(s)/Affected Party(ies) (Oē e aafia ile polokalame ) Contractor’s Environmental Plan (Fuafuaga faalesiosiomaga ale fai konekarate) Samoa Codes of Environmental Practice (Taiala mo Faiga Lelei aua le Puipuia ole Siosiomaga a Samoa) Comprehensive Environmental Assessment Report (Lipoti ole Iloiloga o tulaga uma ole Siosiomaga) Compliance Inspector (Ofisa asiasi mo le Taiala) Enhancing Climate Resilience of West Coast Road (Tulaga Gafatia ole Auala ile Malevaalele o fesuiaiga ole Tau) Development Consent (Ioega ole Atiinae) Development Consent Application (Talosaga mo le Ioega ole Atiinae) Environmental Assessment (Iloiloga ole Siosiomaga) Environmental Impact Assessment (Iloiloga o Aafiaga ole Siosiomaga) Environmental Code of Practice (Taiala Mo Faiga Lelei aua le Puipuiga ole Siosiomaga) Environmental Management Plan (Fuafuaga mo le vaaiga lelei ole Siosiomaga) Grievance Redress Mechanism (Auala e Iloilo ai ni Faasea I tulaga ole Siosiomaga) Isikuki Punivalu & Associates Limited (Kamupani a Isikuki Punivalu) Land Transport Authority (Pulega o Auala ma Felauaiga ile Laueleele) Land Management Division (Vaega o Eleele) Ministry of Natural Resources & Environment (Matagaluega o Punaoa ma le Siosiomaga) Ministry of Works, Transport & Infrastructure (Matagaluega o Galuega tetele ma Felauaiga) Project Component Manager (Inisinia e Taitaia le Galuega) Pilot Programme for Climate Resilience (Polokalame mo le Gafatia o aafiaga one o fesuiaiga ole Tau) Project Supervision Consultant (Inisinia e Vaaia le Galuega atoa) Project Supervising Engineer (Inisinia e Faatonutonuina le Galuega) Planning and Urban Management Agency (Vaega e Vaaia Fuafuaga mo le Vaaia ole Taulaga)) Planning and Urban Management Act 2004 (Tulafono tau le Pulega ma le fuafua lelei o atiinae ile taulaga 2004) Planning and Urban Management (Environmental Impact Assessment) Regulations 2007 (Tulafono e faamamaluina ai le faia o iloiloga o aafiaga ole Siosiomaga 2007) 3 Polokalame faapitoa mo le siitia ole tulaga gafatia ole auala ile malae vaalele o fesuisuiaiga ole tau. Taiala mo Faiga lelel aua le Puipuiga ole siosiomaga SE TMP WB WCR Site Engineer (Inisinia mo vaega eseese ole Galuega) Traffic Management Plan (Fuafuaga mo le vaaiga o feoaiga o Taavale) World Bank (Faletupe ole Lalolagi) West Coast Road (Auala ile talafatai ile itu I Sisifo – auala ile Malae Vaalele) 4 Polokalame faapitoa mo le siitia ole tulaga gafatia ole auala ile malae vaalele o fesuisuiaiga ole tau. Taiala mo Faiga lelel aua le Puipuiga ole siosiomaga 1 ‘AUGA OLE TAIALA UA saunia lenei Taiala ina ia mafai ona faamanino auala e faatino ai ma faigofie ai lona mulimulitaia e tagata uma ole a aafia ile toe fausia ole Auala ile Malae vaalele, ina ia faaitiitia ai ni aafiaga e ono faaleagaina ai le siosiomaga ile toe fausia ai ole auala ae maise ole faaleleia atili o alāvai. O lenei Taiala oloo toe fafagu mai ai le tāua ole usitaia o aiaiga uma ole Tulafono tau le Pulega ma le fuafua lelei o Atiinae ile taulaga 2004 faapea le Taiala ina ia puipuia ai le siosiomaga mai soo se aafiaga ile taimi e fausia ai le auala, seia oo ile taimi e tatala ai mo le fa’aaogāina. 2. AOTELEGA OLE POLOKALAME Ole polokalame ile toe faaleleia ole Auala ile Malae vaalele faapea ai le faaleleia atili o ona alavai e vaevaeina i tulaga nei: Toe fausia ole auala i ituala e lua faatasi ai ma le toe faamaualulugaina ma le faamalolosi ina o tafāala. Ona ole tulaga manifinifi o iai le auala ole a toe faaopoopoina le mafiafia ile 150 milimita ole ma’ama’a faapea ma le faaopoopoina iai ole ta i le mafiafia e 50 milimita. O vaega oloo feoloolo ole a na ona tatao le mafiafia o iai nei ma se ta e 50 milimita le mafiafia. O vaega oloo lelei pea le ta, ole a fonofono na o vaega ua lē lelei ona faatā lea. Ole lautele ole auala ole a toe fausia e 7 mita. Ole lautele ole ituala e tasi e 3.5 mita Ole lautele ole autafa simā ole auala e 1.5 mita ma ole a folaina ile ma’ama’a ile mafiafia e 150 milimita faatasi ai ma le ta e salani ai. Ole toe fausaga ole auala ole a fuafuaina mo le saosaoa e 60 kilomita ile itula O ituala ole a fausia e tusa ai ma alāfua faavāomālō Ole a toe suia vaega o auala ua faaleagaina alavai ma toe faaopoopoina nisi alāvai fou pe a talafeagai Fausia alāvai i nofoaga e 26 e le manaomia ai ni auala e fa’atafe iai le suavai Fausia alavai i nofoaga e 25 a manaomia ai auala e faatafe iai le suavai; Faaleleia uma vaega mo le saogalemu e pei o mōlī faailoilo, kolosi mo tagata savavali, faasinoala, valiina o auala faapea fa’a’oso’oso e faaitiitia ai le o saosaoa. Ole tele o galuega ua fuafuaina, e mafai lava ona faatino i totonu ole 20 mita ole auala o iai nei faapea ma eleele faaleoleo. Peitai e iai nisi galuega e tatau ona faatino i fafo atu olea faaleoleo e pei o auala e fa’aalu ese ai suavai. O galuega toe faaleleia e aofia ai le toe suaina ole eleele ina ia ausia alafua faataatitia mo auala. Ae ole a taumafai e faaitiitia le aafiaga ole siosiomaga ona ole toe suaina ole auala. Ole auala ile malae vaalele e mafola lelei lona taatiaga ma ele o iai ni faafitauli oloo maitauina mo le faaleleia o vaega ole auala sei vaganā nisi vaega e toe moomia ai se faaopoopoga ole eleele moomia mo le fausia o alāvai, ma le faalavelave i feoaiga o taavale ma tagata. O ni faafitauli poo aafiaga ona ole toe fausia ole auala ile malae vaalele oloo faamauina ile Lipoti ile 5 Polokalame faapitoa mo le siitia ole tulaga gafatia ole auala ile malae vaalele o fesuisuiaiga ole tau. Taiala mo Faiga lelel aua le Puipuiga ole siosiomaga iloiloga ole aafiaga ole siosiomaga mo lenei polokalame ole toe faaleleia ole Auala. Ole aogā ole Taiala ole iai lea ose faavaa mo le fuafuaina lelei ole auala, ma lona fausaga ma ole a mafai ai foi ele Pulega o Auala ma Felauaiga ile Laueleele faapea le Matagaluega o Punaoa male Siosiomaga ona silasila i aafiaga ole siosiomaga e ao ina mata’itu lelei ile taimi e saunia ai pemita mo le fausia ole auala. E tusa ai ole Tulafono ale Malo o Samoa ile Pulega ma Taiala mo Fuafuaga o Taulaga 2004, faapea ai Tulafono Faaopoopo mo le faatinoga o iloiloga ile aafiaga ole siosiomaga mo soo se atiinae tele 2007, oloo iai le faamoemoe mo le Atiinae ole Auala ile malaevaalele ina ia saunia sea lipoti ile iloiloga ole aafiaga ole siiosiomaga faapea le saunia ose fuafuaga faataatia ile pulega ma le tali atu i ia aafiaga. Ua maea ona saunia sea Fuafaga faataatia mo aafiaga ole siosiomaga ma ua faaaogaina e fai ma Taiala mo Faiga Lelei aua le Puipuuiga ole Siosiomaga ina ua talosagaina ele Faletupe ole Lalolagi lea e faatupeina lenei atiinae. E tusa ai ole Tulafono ale Malo o Samoa ile Pulega ma le fuafua lelei o Atiinae ile taulaga 2004,e tatau ile Pulega o Auala ma Felauaiga i le Laueleele ona aumai se ioega aloaia mai le Vaega mo le Pulega ma le Fuafua Lelei o Atiinae o Taulaga (PUMA) ile faamalieina ai ole usitaia o tulaga uma oi le Taiala mo Faiga Lelei auā le puipuiga ole Siosiomaga. Oloo faaalia ile lipoti ole Iloiloga o Aafiaga ole Siiosiomaga mo le atiinae ole toe Fausia ma le toe Faaleleia ole Auala ile Malae vaalele, ole a itiiti ni aafiaga ole siosiomaga pe afai e lelei ona faatino tulaga uma oloo ile Taiala mo Faiga Lelei aua le puipuiga ole Siosiomaga. Oloo faavae le Taiala mo Faiga Lelei aua le puipuiga ole Siosiomaga. ile ituaiga o aafiaga, ole telē ma le umi o ni aafiaga ole siosiomaga ona ole faatinoga ole Atiinae ole toe fausia ma le toe faaleleia ole auala ile Malaevaalele. E tatau ona saunia le Taiala mo Faiga Lelei aua le puipuiga ole Siosiomaga ile gagana faaperetania faapea le gagana Samoa ma ia talafeagai ma le Taiala ole Puipuiga ole Siosiomaga mo Samoa faapea faiga lelei oloo auiliili ina i Taiala ale Faletupe ole Lalolagi faapea ana faiga faavae mo le puipuiga ole Siosiomaga. Ole a mafai ona suesueina ia tulaga ma avea ma aiaiga ole fa’amatu’u maia o tupe mo le Atiinae ole toe fausia ma le toe Faaleleia ole Auala ile Malae vaalele. Ona o ia tulaga, ua tatau ai ile Pulega o Auala ma Felauaiga ile Laueleele ona faatonutonuina le faatinoga o ata ma fuafuaga mo le auala faapea inisinia ma kamupani e faatinoina konekarate mo le fausia ole Auala i tulaga uma ole faatinoga ole Taiala mo Faiga Lelei aua le puipuiga ole Siosiomaga. Ao lei faatino galuega mo le fausia ole Auala ile mae’a ai ole saunia o ata ma fuafuaga ole atiinae, ole a iloiloina ele Pulega o Auala ma Felauaiga ile Laueleele le Taiala mo Faiga Lelei aua le puipuiga ole Siosiomaga ina ia mautinoa oloo talafeagai ma nisi fesuiaiga faaopoopo oloo ua iai i ata ma fuafuaga mulimuli mo le Atiinae mo le toe Fausia ma le toe Faaleleia ole Auala ile Malae vaalele. Ole Taiala mo Faiga Lelei aua le Puipuiga ole Siosiomaga ose mea faigaluega lea e faaaogaina ele Matagaluega o Punaoa ma le Siosiomaga faapea le Pulega o Auala ma Felauaiga ile Laueleele e mataitu ai ma faamausali le usitaia o faiga lelei mo le puipuia ole Siosiomaga ae maise ai ile taimi e amata ai galuega mo le toe fausia ole auala ile malae vaalele. E tatau ona fai ni ata ole Taiala mo Faiga Lelei aua le Puipuiga ole Siosiomaga ma ia faanumeraina ina ia mafai ona iai se resitara o i latou uma ole a umia ata ole Taiala. Afai e 6 Polokalame faapitoa mo le siitia ole tulaga gafatia ole auala ile malae vaalele o fesuisuiaiga ole tau. Taiala mo Faiga lelel aua le Puipuiga ole siosiomaga manaomia le toe fesuiai o faamatalaga oloo ile Taiala ole a faigofie foi ona tuuina atu nei fesuiaiga ia i latou uma ua resitaraina ua iai ata ole Taiala faatasi ai ma se faailoilo oloo umia ata e aupito sili ona lata mai faamatalaga. Oloo faasolo atu i vaega eseese oloo sosoo mai le Taiala mo Faiga Lelei aua le Puipuiga ole Siosiomaga e patino tonu ile Atiinae mo le toe Fausia ma le toe Faaleleia ole Auala ile Malae vaalele ina ia iloga ona gafatia fesuisuiaiga ole tau. Ole a faapea foi ona faaopoopo iai ni vaega talafeagai ole Fuafuaga Faataatia ole Siosiomaga na saunia ele kamupani ale BECA mo le Atiinae ole toe Fausia ole Auala ile malae vaalele ma alavai1 faapea le Fuafuaga faataatia mo le Puipuiga ole siosiomaga na saunia mo le atiinae ole toe Faaleleia ole Auala ile malae vaalele.2 2.1 Faiga o Tauofoga ma Konekarate Ua maea ona faatulaga ile Taiala mo Faiga Lelei aua le Puipuiga ole Siosiomaga ia sailiiliga ma auala e faaitiitia ai aafiaga ole siosiomaga ile faagasologa o galuega mo le Atiinae mo le toe Fausia ma le toe Faaleleia ole Auala ile Malae vaalele e amata mai lava ile tusia ma le saunia o ata ma fuafuaga seia oo ile faatinoga ole fausaga ole auala. Oloo ta’ua ai foi tulafono ma faamaumauga mo le faiga o konekarate, ae maise o nofoaga e faatino ai le atiinae, ole umi e faatino ai galuega taitasi, ole tau o auala e faaitiitia ai aafiaga ole siosiomaga faapea le faamaninoga poo ai e nafa ma le faatinoga o galuega ao ai fo’i e nafa ma le vaaia ole faatinoga ma faatonutonu ni fesuiaiga e tatau ona fai. Ole a faapipii i pepa ma faamaumauga mo tauofoga faapea konekarate, ia fautuaga mo tulaga uma e faaitiitia ai aafiaga ole siosiomaga. Ua fuafuaina le tau ole tali atu i aafiaga ole siosiomaga pe tusa ma le US$127,496. Ua na ose fuafuaga faataitai lea aofaiga, peitai ole a mafai ona faamautinoa ma fetuunai lea aofaiga pe a mae’a ona maua le auiliiliga o ata ma fuafuaga uma ole galuega. Ona ole a mafai ona faaofi uma nei tau ile ata ma fuafuaga ole atiinae, o lona uiga ole a faapea foi ona aofia ile tau atoa ole faatinoga ole atiinae ia le tau atoa o aafiaga ole siosiomaga. 2.2 Vaega o le faiga o Fuafuaga ole Atiinae Mai galuega ua maea ona faatino, ma le poto masani sa maua mai ai, ua iloa ai; a le lelei ona faamausalī sootaga ole Taiala mo Faiga Lelei aua le Puipuiga ole Siosiomaga ma le saunia o konekarate ma faamaumauga mo tauofoga o lona uiga, ole a lē atoatoa le faatinoga o aafiaga ole siosiomaga mo soo se atiinae. Ose vaega taua ole faatinoga o galuega ia le Taiala, ma ole mea lea e tatau ai lava ona vaavaai lelei poo aofia ile konekarate mo le faatinoga ole galuega. Oloo iai i faavaa o tauofoga ma konekarate se vaega ua taua “ Vaega faapitoa o Konekarate”. E tatau ile Inisinia e faatonutonuina le Galuega ale Pulega o Auala ma Felauaiga ile Laueleele e Beca International Consultants Ltd (2010): West Coast Road – Environmental Management Plan (Draft). July 2010. pp 2 – 15. 1 2 Beca International Consultants Ltd (2003): Environmental Management Plan – West Coast Road Rehabilitation. July 2003. pp 2 – 22. 7 Polokalame faapitoa mo le siitia ole tulaga gafatia ole auala ile malae vaalele o fesuisuiaiga ole tau. Taiala mo Faiga lelel aua le Puipuiga ole siosiomaga nafa ma le vaaia ole faatinoga o galuega, ona iloiloina le Taiala ma faaopoopo uma iai nisi fesuiaiga talafeagai ao lei faia tauofoga. Ole a avea foi le Taiala ma vaega o faamaumauga mo Tauofoga ma konekarate ma e tatau i soo se kamupani e fia auai i tauofoga ona faaaoga le Taiala mo Faiga Lelei aua le Puipuiga ole Siosiomaga e fuafua lelei ai le tau o lana tauofoga ae maise ai ole faaalia mai lea ole usitaia o aiaiga ole Taiala. Mo le iloiloga ma le filifiliga o Kamupani fai konekarate; ole a fesiligia le saunia mai oni faamatalaga e faailoa ma faamaonia mai ai mea nei: Ua mae’a ona tuu i le tau atoa ole tauofoga le faatinoga o aiaiga ole Taiala mo Faiga Lelei aua le Puipuiga ole Siosiomaga E iai poto masani ole Kamupani fai konekarate ile faaaogaina ole Taiala mo Faiga Lelei aua le Puipuiga ole Siosiomaga Oloo iai ile Kamupani e ana le ofo se tagata faapitoa e nafa tonu ma le usitaia o aiaiga uma e moomia aua le faatinoga ole Taiala mo Faiga Lelei aua le Puipuiga ole Siosiomaga. 3. FUAFUAGA FAATAATITIA OLE AUALA –ATA OLE GALUEGA 3.1 Vaega lautele O mataupu lautele e talanoaina i lenei vaega ole Taiala e aofia ai uma tulaga e ao ina vaavaai iai ao sauniuni mo le atiinae ina ia mafai ona faaofi ni suiga e patino tonu i puipuiga o aafiaga ole siosiomaga ao lei amataina galuega faatino. E tatau lava ona mulimulitai faasinomaga oloo tuu vaega ile Taiala mo le Puipuiga o,le Siosiomaga a Samoa e pei ole Vaega 2: Fuafuaga ole auala ma le Fausia; i galuega sauniuni mo le atiinae faatasi ai ma tulaga fautuaina e tali atu ai i aafiaga ole siosiomaga. 3.1.1 Puipuiga o Vaega Ma’ale’ale ole Siosiomaga Afai e afaina nisi o vaega maaleale ole siosiomaga ile faatinoga ole atiinae e tatau ona vaavaai i tulaga uma ia e pei ona faaalia i lalo: Faailoa poo a vaega ma’ale’ale ole siosiomaga e ono aafia. Ia faamautinoa oloo silafia e tagata uma ole a aafia ile faatinoga ole atiinae ia le taua o nei vaega ma’ale’ale ma taumafai ina ia leai se aafiaga i galuega faatino. Afai e latalata nofoaga e faatino ai galuega mo le atiinae i nei vaega maaleale, ia taumafai ina ia faaitiitia aafiaga.. 3.1.2 Fuafuaga mo le siosiomaga ma le tausiga o auala e gafataulimaina le faaauauina O nisi o auala e faaitiitia ai ni solo ole palapala i vaega e eli ina mo le fausia ole auala e aofia ai tulaga nei: Ia lava le lilifa i autafa ole auala (5-8% le pa’ū) ina ia alu ese ma le auala le suavai timu ae le to’a; 8 Polokalame faapitoa mo le siitia ole tulaga gafatia ole auala ile malae vaalele o fesuisuiaiga ole tau. Taiala mo Faiga lelel aua le Puipuiga ole siosiomaga Ia fausia lelei ni alāvai talafeagai ile faalava ole umi ole auala faapea le agai i autafa mo le auala atoa.; Ia lelei ona fuafua auala e opogi ai suavai i vaega ole auala e tafe mai i alalaupapa faapea ‘autu. 3.1.3 Fesuiaiga ole Tau ma faafitauli faanatura Ua fautuaina nisi nei o tulaga e ao ina vaavaai iai ile taimi e faia ai fuafuaga mo le Auala ile Malae vaalele ina ia gafatia fesuiaiga ole tau ma nisi faafitauli faanatura. E taua le faamausalī ole gafatia o fesuiaiga ole tau ma faafitauli faanatura e soo se fausaga fou poo ni suiga o nisi o vaega ole auala ile malae vaalele o iai nei atoa ai ma auala uma ole laueleele ole atunuu. Ia fausia alāvai ma ‘autu i nofoaga talafeagai faapea foi ile tetele e gafatia ai le vave ona tafe ese ai suavai mai le auala ina ia faaitiitia le iai oni lologa. 3.1.4 Ole Saogalemū o Auala E tele le aafiaga o nuu ma afioaga i faalavelave tau taavale ma e mafai ona faaitiitia ia aafiaga pe afai e aofia uma ia tulaga mo puipuiga ole saogalemu i fuafuaga faataatitia mo le fausaga o auala tetele. Ole a nafa le Pulega mo Auala ma Felauaiga ile Laueleele ma le faaofiina o puipuiga mo le saogalemu o auala i fuafuaga faatitia mo le fausaga o auala ma ia mautinoa le faatinoina ile taimi e fausia ai auala. Sa faia se suesuega i auala uma e aafia ai le saogalemu ole Auala ile malae vaalele ma sa faamausali ai foi nisi o matafaioi faainisinia e tatau ona faatino mo lenei atiinae. Ole a faaogaina faamatalaga mai lenei suesuega ma faamatalaga mai tagata lautele sa soalaupuleina lenei mataupu, e inisinia ina ia fausia ai se auala e saogalemū. Silasila ile Vaega 12 ole Taiala mo le Puipuiga ole Siosiomaga a Samoa. O vaega e faapitoa mo le Auala ile Malae vaalele e aofia ai: Ia iai ni faailoilo talafeagai ma ia lelei ona faailoga vaega uma ole auala mai le amataga seia tau ile fa’aiuga. Ia faaaogāina faailoilo e faaaoga ai moli iila mo le vaeluaga o ituala ole auala Ia fausia lelei lalago o autafa o auala, o vaega e malōlō ai taavale pe a iai ni faafitauli, o nofoaga e fai ai siaki a leoleo faapea nofoaga e tutū ai pasi i nofoaga faapitoa ole auala ae maise vaega ole auala e ui atu i totonu o nuu, tafatafa o a’oga ma falema’i ma latalata i maketi. Ia fuafua lelei nofoaga e tutū ai pasi ma fa’aauau femalagaiga. Ia lava avanoa ile auala e faatino ai siaki a leoleo; Ia lelei ma atoatoa faailoilo ole auala i vaega e iai faa’oso’oso, o kolosi mo tagata savavali, o faailoilo mo le saosaoa faatulafonoina. Ia lelei ona fuafua le fausia o faa’oso’oso i tafatafa o a’oga, falema’i ma maketi Ia mafai ona faamalosia saosaoa faatulafonoina i vaega eseese o auala faatasi ai ma le mamafa faatagaina o loli ave uta tetele e ala lea ile faaaogaina o alalaupapa e fua ai le mamafa o ia taavale. 9 Polokalame faapitoa mo le siitia ole tulaga gafatia ole auala ile malae vaalele o fesuisuiaiga ole tau. Taiala mo Faiga lelel aua le Puipuiga ole siosiomaga 3.1.5 Ia faamalosia le faaaogāina o nofoaga faapitoa e tutūai pasi ile auala ma faia ni faasalaga o ave pasi ma isi ‘aufai taavale e le usitaia le faaaogaina o nofoaga faapitoa ua faatulagaina ile auala. Ia iai ni faatonuga tau le saogalemu i le faatinoga o galuega mo le fausaga o auala e faaopoopo i aiaiga o konekarate fai auala. Ia iai ni aiaiga mo le saogalemu ma le soifua malōlōina o tagata uma e galulue ile fausaga o auala. Ia iai ni moli faailoilo faapea faailoilo tusitusia o nofoaga e tatau ona iai faaeteetega mai le lamatia ole saogalemu. Ia mautinoa e lava le manino ole vaai mamao i soo se vaega ole auala e tusa ai ma ala fua o ia tulaga e tatau ona iai. Eleele/Fanua ma meatino e aafia Ole a leai se aafiaga tau le faatula’i ese o tagata mai eleele fuafuaina mo lenei atiinae aua oloo iai le auala ile taimi nei ma ele o suia le faataatiaga ole auala. O galuega ua fautuaina mo le toe faaleleia ole auala; ole a mafai lava ona faatinoina i totonu ole faavaa o iai nei le auala faatasi ai ma le faaleoleo faatulafonoina. E pau se aafiaga e ao ina vaavaai iai ole faatinoga lea o alāvai talafeagai. Ole mea lea e tatau ai ona vaavaai i auala e faaitiitia ai ni aafiaga ole faaaogāina oni eleele faaopoopo faatasi ai ma tulaga e faatino ai ni taui mo le aveeseina o mea totō mo galuega ole auala.: Ia fuafua lelei galuega ina ia mafai ona faatino uma tulaga moomia i totonu ole 20 mita faaleoleo mo le auala. Ia faatalanoaina ma nuu ma afioaga ni aafiaga ile atiinae ole auala ae maise ai o auala e faaitiitia ai aafiaga o fanua ma mea totino. Ia soaluapuleina ma e āna fanua le moomia o ni eleele faaopoopo aua le faatinoga o alavai talafeagai. Ia aofia i nei talanoaga vaega uma ole a aafia e iai mea totō ma nisi meatotino e ono aveesea. Ia iai le maliega ma e āna fanua ile faataatiaga o alavai ma ia faamautuina ia tulaga a’o le’i faamaonia fuafuaga mo le faatinoga o galuega. Ia saunia le Taiala mo le Aveina o Fanua faapea le toe Fuataiga o Nofoaga auā le faamausalīina oni eleele faaopoopo mo alavai. Ia talanoaina ma le Vaega o Eleele ole Matagaluega o Punaoa male Siosiomaga le saunia o sea Taiala e faamanino ai auala uma e ao ina uia ina ia mafai ona soalaupule ai le aveina o eleele faaopoopo mo le fausaga o alavai talafeagai atoa ai ma le fuafuaina oni taui mo ia eleele. Ia resitaraina ma le Matagaluega o Punaoa male Siosiomaga le fuaina o fanua poo eleele faaopoopo mo alavai ina ia mafai ona faia faasalalauga faalauaitele ale matagaluega mo ia galuega ma faamaonia ai. Ia faatino le totogia o taui mo eleele faaopoopo e moomia mo le atiinae. 3.1.6 Isi auaunaga moomia mo galuega faatino Ina ia le afāina auaunaga mo le eletise, suāvai faapea fesootaiga mo nofoaga e aafia ile fausia ole Auala ma galuega faatino, e tatau ona faailoa uma ia tulaga ile taimi e fai ai fuafuaga ma faataatia se ata ole galuega. 10 Polokalame faapitoa mo le siitia ole tulaga gafatia ole auala ile malae vaalele o fesuisuiaiga ole tau. Taiala mo Faiga lelel aua le Puipuiga ole siosiomaga Faailoa uma vaega o nei auaunaga e ono aafia ile faatinoga ole atiinae Ia talanoa i vaega uma e faatinoina nei auaunaga i aafiaga ma vaavaai poo a nisi auala e faaitiitia ai le motusia o ia auaunaga. Ia faatuina se komiti e faamaopoopoina le sologa lelei o ia auaunaga ae maise ai o mana’oga mo le atiinae ole Auala ile Malaevaalele Toe siitia i se isi nofoaga o nisi o nei auaunaga e ono aafia i galuega ole toe fausia ole Auala Ia faailoga lelei ma iai se faasinomaga i totonu ole faaleoleo mo le auala e 20 mita, vaega e ta’i ai paipa mo le suavai, laina o fesootaiga faapea laina eletise. Ia iai ni faailoilo o tuā’oi ole auala mo auaunaga e moomia le tata’i ina i lalo ole fogāeleele. Ia eli ni lua talafeagai ise vāvā mamao pe a ma le 100 mita e faailoga ai le faalalava o laina o nei auaunaga eseese pe afai e moomia le tosoina mai le tasi ituala ile isi. Ole vāvā mamao o nei lua e tatau ona faamaonia ele Inisinia e nafa ma le fuafuaga poo le faia o ata ole galuega. Ia saunia se fuafuaga mo le toe fesuiaiga o laina o nei auaunaga ina ia faaitiitia ai le ono motusia ile taimi e faatino ai galuega mo le auala. 3.1.7 Nofoaga faaleaganuu Ina ia le afāina nofoaga faaleaganuu e pei o fanua tanu ma vaita’ele e latalata ile faaleoleo mo auala, e tatau ona mataitūina nisi nei o tulaga e pei ona taua i lalo: 3.1.8 Ia ‘aua nei afāina nofoaga faaleaganuu ua faamaonia ele malo poo faalapotopotoga faavāomalo e pei ole UNESCO ma ia aua nei afaina ni maa faamanatu poo nisi fausaga e iai se taua faaleaganuu. Ia taumafai e toe fetuunai le faataatiaga ole auala pe afai ole a afaina ai nei nofoaga faaleaganuu. Ia faatutū ni pa e faailoga ai tuaoi ma galuega faatino mo le auala. Atugaluga o tagata lautele Ina ia mafai ona maua mai le lagolago a nuu uma ma afioaga ole a aafia i lenei atiinae tele, e ao lava ina soālaupule vaega uma oloo auiliili atu i lalo ile taimi e saunia ai le fuafuaga faataatia mo le atiinae. Ia vave ona faia fesootaiga ma nuu ma afioaga e aafia ina ia vave ona latou silafia fuafuaga uma mo ia galuega tetele ma ia faamalieina i latou ile amanaia oni o latou manatu ile faatinoga ole atiinae. Ia taumafai e faaitiitia le faalavelavea o nofoaga e nonofo ai tagata Taumafai e taofiofi le tafe ole suavai, ma le faaputuputu ole palapala i tafatafa o fale, togāla’au poo faatoaga Ia mafai ona faafaigaluega tagata o nuu ile fausia ma le toe faaleleia o lenei auala ma ia o latou mafai foi ona maua ni aoaoga i metotia e fa’aaoga ile fausia o auala. Ole a mafai ona fesoasoani Sui o Nuu ile filifili ina mai o tagata o nuu e galulue ile faiga o lenei Auala 11 Polokalame faapitoa mo le siitia ole tulaga gafatia ole auala ile malae vaalele o fesuisuiaiga ole tau. Taiala mo Faiga lelel aua le Puipuiga ole siosiomaga 4. Ia iai foi se avanoa e fa’aaoga iai tamaitai i galuega tau le fausia o auala ae maise i galuega e patino ile mataituina ole aafiaga ole siosiomaga. Ia fa’aaogā ia taimi e faia ai ni aoaoga mo nuu i auala e fō’ia ai le aafiaga ole siosiomaga ona o galuega tetele. O ia tulaga ose avanoa lelei lea e faamausali ai faiga faapaaga ma nuu auā le puipuia ole siosiomaga. Afai ae iai nisi mea totino e faaleagaina ele kamupani fai auala e tatau lava ona vave ona toe faaleleia ma totogia ni taui talafeagai i aiga ua aafia. Ina ia sologa lelei le va fealoaloai ile va o tagata faigaluega ma e o nonofo i vaega o faatino ai galuega ole auala, pe a faapea ua afaina ai nofoaga i lena vaega ole nuu e pei oni fale’aiga e fa’aaogā ele aufaigaluega, e tatau ile Kamupani fai konekarate ona faatutū ni nofoaga lē tumau mo le aufaigaluega e maua mai ai auaunaga faalesoifua maloloina poo fale’aiga. Ia faamautu se faiga e mafai ona ave iai ni faitioga poo ni mea ele malilie ai nuu ma aiga ona ole faatinoga o galuega mo le Auala. E tatau ona talanoaina ma nuu e aafia le tulaga ole aveina o fanua mo galuega faaopoopo mo alavai faapea ai taui ua fuafuaina mo ia tulaga. Ia faamanino uma mea totino ole a aafia ma taui e ono maua. Ole a talanoaina ia tulaga ele Pulega mo Auala ma Felauaiga ile Laueleele ma e āna fanua ole a aafia mo le fausaga o alavai. Ole a galulue foi ma le Matagaluega o Punaoa ma le Siosiomaga ina ia faatino le aveina o fanua atoa ai ma le faatinoga o taui talafeagai e pei ona faatulaga i lea taiala. OLE FAUSAGA MA LE TOE FAALELEIA OLE AUALA A mae’a loa le faaiuga ile Kamupani konekarate ua manumālō e faia le galuega e tatau loa ile Kamupani ona vaavaai ile faaofiina o tulaga uma e puipui ai le siosiomaga ile Taiala mo Faiga Lelei aua le Puipuiga ole Siosiomaga faatasi ai ma aiaiga ole Ioega ole faia ole atiina’e mai le Matagaluega ole Siosiomaga ma e tatau ona faapipii ia pepa tusitusia i faamaumauga o Tauofoga. O ia tulaga uma e tatau on faamaopopoina ao lei amataina galuega faaatino mo le toe fausia ole auala. Ile faagasologa ole fausia ole auala, e tatau ile Kamupani ua manumalo ile konekarate ona faatino le galuega e tusa ai ma aiaiga ole Taiala mo Faiga Lelei aua le Puipuiga ole Siosiomaga faapea le Ioega ole faia ole Atiinae mai le Matagaluega o Punaoa ma le Siosiomaga. O aiaiga nei e ao ina mataitūina. Ole matāfaioi ale Kamupani ua manumalo ile konekarate le faatinoina o aiaiga ole Taiala mo Faiga Lelei aua le Puipuiga ole Siosiomaga, ose vaega ole konekarate. Ole a fautuaina ele Inisinia ole Vaaiga Galuega le Kamupani ua manumalo ile konekarate i tulaga uma e ao ina usitaia ole Taiala mo Faiga Lelei aua le Puipuiga ole Siosiomaga Ole a faapea foi ona fai lava iloiloga tuto’atasi ale Pulega o Auala ma Felauaiga ile Laueleele ole galuega ma ave ni faaaliga oni galuega elē lelei ona fai ile Inisinia ole Faatonutonuina o le Galuega na te faaoo ile Kamupani ua manumalo ile konekarate. Ole a iai i taimi uma le sui ole Kamupani na manumalo ile konekarate, o lana foi Inisinia mo lea vaega ole Auala, ma o ia tonu e nafa ma le faatinoina ole konekarate ma aiaiga ole Taiala mo Faiga Lelei aua le Puipuiga ole Siosiomaga. 12 Polokalame faapitoa mo le siitia ole tulaga gafatia ole auala ile malae vaalele o fesuisuiaiga ole tau. Taiala mo Faiga lelel aua le Puipuiga ole siosiomaga Ao lei amataina galuega, e tatau ona fono faatasi le Kamupani ua manumalo ile konekarate, o lana sui Inisinia faapea le sui ole Kamupani ole a nafa ma le Faatonutonuina ole faagasologa ole galuega e Iloilo le fuafuaga faataatia mo le faatinoga ole galuega. Mai lea fonotaga ole a aumai ai loa mai le Kamupani e Faatonutonuina le faagasologa o galuega le faatanaga e amata ai le galuega ole Auala. 4.1.1 Tulaga ole mamā ole ‘Ea (Vaega 2 Taiala a Samoa) Taofiofia ole pefu Ole a nafa le Kamupani e malo ile konekarate ma le faatinoga o auala uma e taofiofi ai le pefu ae maise i taimi o mūgālā ma ua mago le palapala e ala lea ile faasūsūina o vaega uma ua aliali i luga le palapala. O le suavai e fa’aaogaina e tatau ona aumai ini tane vai poo ni vaitafe e tau lalata ane. E tatau foi ile Kamupani e malo ile konekarate ona iai sana taavale vai e fa’aaoga i taimi uma mo le faasūsūina ole auala. Ia iai foi le faaeteetega mai le filogia oni vaitafe i nei suavai lafoa’i E tatau ona vave fausia ia mae’a le fola e pito i luga ole auala e tusa ai ma alafua fuafuaina. E tatau ona iai ni ufiufi oni vaega ole auala e ono ta’ape ai le pefu. E mafai ona fa’aaogā le ma’ama’a fai auala e ufiufi ai le ta’ape ole pefu. Ia aua nei faaaogaina vaila’au o Hydrocarbons e taofi ai le pefu. Kasa mai Taavale, Asu ma Isi Kasa oona Soo se taavale poo masini e fa’aaoga mo le fausia ole auala ia mautinoa le lelei o faamamā o afi ina ia faaititia kasa oona e faaalu ile siosiomaga. Ia ave uma ni otaota mai galuega i nofoaga e lafoai ai ‘ae ‘aua le susunuina. 4.1.2 Tulaga lelei ole suavai(Vaega 11 ma le Vaega 13 Taiala a Samoa) Aafiaga oni ala vai poo vaitafe i galuega mo le auala Ia faaitiitia le ono aafia o soo se alā vai faanatura. Ia aua nei eli ina le aliti tai o nei alāvai sei vaganā ua lavea ise vaega ole fausia ole auala. Ia vave ona toe totōina ini laau pe faatāina o soo se vaega ua eli ina ma e latalata i ni alavai poo punāvai o sea nofoaga (totonu ole 20 mita). E tatau ona fuafua galuega fai ae maise pe a aafia ai le eliina ole eleele, ile tala ole tau. Ole faaaogāina o masini tetele i totonu poo le latalata foi i ‘auvai poo le talafatai Soo se galuega e aafia ai le eliina ole eleele e tatau ona faatino i auala e faaitiitia ai pe taofia ai le solo poo le ‘aia, poo le tafia ole palapala ma to’a i nisi nofoaga e tusai ai o Aiaiga Vaega 13 ole Taiala a Samoa. E aofia uma i nei tulaga soo se galuega ile laueleele ma le suavai pe afai e aafia ai le palapala to’a. Ole faaaogaina o masini i alā vai e tatau ona fuafua i aiaiga oloo ile Vaega 11 ole Taiala a Samoa ina ia faaitiaitia ai le aafia o nofoaga oloo ola ai ni laau poo vao ma ono faaitiitia ai le solo o palapala i ala vai. Ia fausia ni fata poo soo se puipuiga e faamaopo pe taofiofia ai le palapala ao lei amataina se galuega. 13 Polokalame faapitoa mo le siitia ole tulaga gafatia ole auala ile malae vaalele o fesuisuiaiga ole tau. Taiala mo Faiga lelel aua le Puipuiga ole siosiomaga Ia faaaogaina ni masini talafeagai ma le galuega e fia faia ina ia ‘aua ne’i afāina vale ai le eleele ona oni masini tetele. Polokalame o galuega faatino ile eleele E tatau ile Kamupani e malo ile konekarate ona faaaoga faiga e mautinoa ai le puipuiga ole siosiomaga ae maise ole faatinoga oni auala e foia ai le ono solo ole palapala. E le gata ina fa’aaoga ni auala lē tumau ae ia faapea foi ona fuafua lelei ni faiga poo ni auala e tumau e puipuia ai le solo faapea le to’a ole palapala i alavai e pei ona auiliiliina i faamaumauga ole konekarate. Ia faatinoina uma galuega i lalo ole konekarate ma le mautinoa ole a mafai ona puipuia ai ma faaitiitia le ono solo ole palapala. E le gata ina fausia auala e tafe iai le vai faapea le saunia o ni faiga e maopo lelei ai le palapala ma lē solo ai ae ia vave fo’i ona faatino ni faiga lē tumau ina ia vave ona foia ai lea tulaga. E tatau ile Kamupani e manumalo ile konekarate ona faapolokalame galuega fai ina ia faia galuega ise faasologa lelei e afua mai ile faataatitia ina o alavai, eliina ole palapala, faatutū faiga e fo’ia ai le solo ma toe totō ni vaega ole eleele ua tafiesea laau ma vao sa ufiufi ai. Ole a le mafai ele Kamupani e malo ile konekarate ona fa’asili atu galuega e pei ole eliina o le palapala faatasi ma le aveesea o la’au faapea le aveesea o palapala aupito i luga nai lo le 500 mita e sili atu ai ma autafa sima ole auala. faapea ma le toe totoina o laau po le vao sei vagana ua faatagaina ele Inisinia ole galuega. Mailei palapala ma faaputuga palapala Mo soo se vaega ole galuega e tatau ile Kamupanie manumalo ile konekarate ona fausia ni mailei palapala i vaega e tafe iai le vai mai le auala ae maise i totonu ole 30 mita ole va o ia ‘autu ma isi alavai. E mafai ona fausia mailei palapala i nofoaga oloo fautuaina ele Inisinia mo le galuega. E tatau lava ona tausia lelei mailei palapala ile taimi atoa e faatino ai le galuega ole auala. O otaota uma e tapu’e i nei mailei e ao ina lafoa’ina i nofoaga e lafo iai lapisi e pei ona faasino mai i Vaega 11 ma le 13 ole Taiala mo le Puipuiga ole Siosiomaga a Samoa. E tatau lava ile konekarate ona sailiili i faamaumauga uma ma ata ole galuega poo le fesiligia foi ole Inisinia ole Vaaiga ole Galuega, i vaega uma e faatatau ile fausia o mailei palapala ma taumafai e vaai lelei le tafia ole palapala ele vai. E tatau ile Kamupani e manumalo ile konekarate ona faia sana fuafuaga faataatia mo le vaaiga o aafiaga ole palapala. A faapea ua tupu mai se tulaga ua tele se solo ole palapala, ua tatau loa iina ona toe lauliliu ia fuafuaga faataatitia faapea le Taiala mo Faiga Lelei aua le Puipuiga ole Siosiomaga ina ia foia ai le tulaga ua tupu mai. O fautuaga oloo i lalo ose faataatiaga lea o mea e ao ina mataituina ina ia faaitiitia ai le ono iai oni faafitauli tau le solo ole palapala ao faia le galuega ole auala i nofoaga e tau lalata ini vai e tafe: Ole a fausia se mailei palapala i lalo ifo ole vaega oloo faia ai galuega ole auala ao lei faatino ina le galuega ina ia mafai ona talitali mai le palapala e ono matagataga ona ole galuega ae maise ai foi ole alititai ose vaitafe pe a eliina pe aveese ai foi ni otaota sa to’a ai; 14 Polokalame faapitoa mo le siitia ole tulaga gafatia ole auala ile malae vaalele o fesuisuiaiga ole tau. Taiala mo Faiga lelel aua le Puipuiga ole siosiomaga Ua tatau ile Kamupani ua manumalo ile konekarate ona fau ni pa e taofiofi ai le palapala ; Soo se otaota e faamamāina mai mailei palapala poo nofoaga oloo faato’a ai palapala, e tatau ona faamaoti lelei poo ia otaota ma ia aua nei toe oo i alavai poo le gataifale foi. Ia faaitiitia le ono tafe o suavai oloo filogia ile palapala mai vaega oloo faia ai galuega ole auala i alavai faanatura i soo se taimi a’o faagasolo le galuega. Ia taumafai foi e aua nei aafia le gataifale poo nofoaga e maaleale le sosiomaga ini suavai poo otaota e tatafe mai le galuega ole auala; Ia eli se lua poo se ‘autu e faaui iai suavai mai lologa oloo aumai ai ma palapala poo le eli foi ose lua palapala e faato’a ai. A faapea e laitiiti le suavai e tafe mai le auala ma ele mafai foi ona tafe agai ise nofoaga mutia i autafa ole auala, e mafai loa ona fa’aaoga ni pa e tapu’e ai le palapala ma suavai lafoai ina ia ‘aua nei ulufia alavai fa’anatura; A faapea e tetele suavai e tatafe ese mai le auala, e tatau ona fa’aaoga ni vaivai e faaputu ai lea suavai; E tatau ona faaaoga mailei palapala faapea vaivai e faatoa ai le palapala ile taimi atoa e faia ai le galuega faapea ma le periota e tausi ai le auala ele Kamupani e manumalo ile konekarate. A mae’a loa ia taimi ona faamamā uma lea o mailei palapala ma aveese ina ia mafai ona toe tata’i alavai masani ma tanumia vaivai sa faato’a ai palapala ina ia gatasi ma le laufanua i ona autafa: Ole a tuuina ile Pulega o Auala ma Felauaiga ile Laueleele auiliiliga ole fausaga o ‘autu, lua ma mailei palapala. 4.1.3 O Fesuisuiaga ole Tau ma Faafitauli ole Gataifale O tulaga uma nei e ao ina usitaia ina ina faaitiitia ai le aafia o galuega o auala i fesuiaiga ole tau faapea faafitauli ole gataifale: Soo se galuega e aafia ai le palapala e faia i vaega ole gataifale e maaleale, e tatau lava ona vaai muamua i auala e tatau ona faaaoga e foia ai le solo, ‘aia faapea le to’a ole palapala. Ia fai lelei ni alavai paipa sima poo ‘autu e tali ai suavai ma faaitiitia ai ni lologa. 4.1.4 Aafiaga ole soifuaga masani Ole sini o nei galuega ina ia faaitiitia le aafiaga o tagata ma le olaga masani ona o galuega tetele e pei ole faiga o auala. O nisi o auala e ausia ai lea itu e aofia ai le: Faatalanoa ma afioaga ma faailoa iai fuafuaga mo le galuega ma saili foi ni o latou manatu i lea tulaga. Ia taumafai e faaitiitia poo le ‘aua nei iai ni tulaga e faalavelave ai nofoaga e nonofo ai tagata Ia faia lelei ni auala e puipuia ai togālaau ma nofoaga faitele mai ni alavai e tatafe mai le auala Ia maua ni avanoa e faafaigaluega ai tagata o nuu oloo alu ai le auala Ia faamaopoopo uma mai vaega ose nuu ae maise o tamaitai e lagolago galuega fai ole auala. 15 Polokalame faapitoa mo le siitia ole tulaga gafatia ole auala ile malae vaalele o fesuisuiaiga ole tau. Taiala mo Faiga lelel aua le Puipuiga ole siosiomaga E le tele se aafiaga ole ono faalavelavea o le olaga masani o tagata ise galuega mo le faiga ose auala ma ele tumau foi ae e tatau lava ile Kamupani e manumalo ile konekarate ona vaavaai i ia itu uma ile taimi e faatino ai le galuega. Ole faiga masani lava le faafaigaluegaina o tagata o nuu ile faiga ole auala ma e soalaupule uma ia tulaga ma le fono a alii ma faipule 4.1.5 Taofiofiga olePa’ō Ole a faaogaina ni masini tetele ile faiga ole auala. E ui ina elē faalausosoo ma pisapisaō nei masini ae e iloga lava ona aafia ai le faalogo pe a oo ina faaaogā. Elē tatau ona oo le pa’ō mai faatapulaa e pei ona faataatitia i faiga faavae ale PUMA – Alā fua ole Pa’ō ma le Pisapisao faatulafonoina 2006. Vaevaega ole auala e faaaoga ai eleele Nofoaga e nonofo ai tagata Faatapulaa ole Pa’ō ile va ma tuaoi Aso* 0700-1800 itula Afiafi 18002200 itula Po 2200-0700 itula 50-54 44-48 39-43 Note: *O aso sa ma aso malolo e faaaoga ai faatapulaa mo le aso O nisi o auala e mafai ona taofiofi ai aafiaga ole pa’ō ma le pisapisaō o masini ma e tatau ona faatino ele Kamupani e manumalo ile konekarate e aofia ai mea nei: Ia fuafua lelei taimi e faatino ai galuega; O taimi masani mo galuega e pei ole eli ina ole palapala e i le va ole 8.00 ile taeao ma le lima ile afiafi mai le Aso Gafua seia oo ile Aso Toanai. O itula faigaluega ei le va ole 7 ile taeao ma le 6 ile afiafi mai le aso Gafua seia oo ilea so To’anai. E leai ni galuega i aso malōlō faatulagaina, poo aso Sa sei vaganā e iai ni galuega fa’afuasei ae e tatau ona iai le ioega ale PUMA faapea le Pulega mo Auala ma Felauaiga ile Laueleele O galuega e le mafai ona faaumaina i taimi faigaluega masani, e mafai ona faia i itula ile manava ai o galuega ae e tatau ona mua’i logoina tagata e nonofo latalata atu i nofoaga oloo faia ai galuega ile mamao ole 100 mita ma ia aumaia muamua se faatanaga mai le PUMA faapea le Pulega o Auala ma Felauaiga ile Laueleele. E tatau ona faailoa faalauaitele le faaaliga ile faia o ia galuega i taimi manava i totonu ole 5 aso ao lei amatalia le galuega ma ia faamanino poo fea tonu ole a fai ai galuega, o ituaiga galuega ole a faia, ma le umi e faatino ai ia galuega. Ia fa’aaogā masini oloo lelei atoatoa totoga ma lelei ona tausia (fa’aaoga ni tali pupuni ole pa’ō pe afai e mo’omia) Taumafai e fai i taimi faigaluega ia galuega e tele ai le pa’ō ma le pisaō o masini. Ia logoina ni a’oga, falema’i ma ni falesa i taimi e ono tele ai le pa’ō ma le pisaō o masini. 4.1.6 Feoaiga o taavale afi (Taiala Vaega 12) Ole faatonutonuina ole feoaiga o taavale afi ile taimi o galuega faatino oloo aiaia i le Vaega 12 ole Taiala mo le Puipuiga ole Siosiomaga a Samoa. Oloo faataatia atu i lalo tulaga uma e ao ina silasila iai le Kamunpani e manumalo ile konekarate ma faaopoopo iai ma se Fuafuaga faataatia mo le faatulagaga ole feoaiga o taavale afi e tusa ai o aiaiga ole konekarate mo le faiga ole auala. 16 Polokalame faapitoa mo le siitia ole tulaga gafatia ole auala ile malae vaalele o fesuisuiaiga ole tau. Taiala mo Faiga lelel aua le Puipuiga ole siosiomaga Lapataiga o galuega oloo fuafua e faatino Ia lava se taimi e faailoa ai ni lapataiga o galuega e fia fai e ala ile fa’aaogaina o faailoilo o galuega tau auala ina ia manino ai le aso e amata ai ia galuega, ole umi e faatino ai ia galuega i luga ole auala poo autafa. Ia le i lalo ifo ole 5 aso le umi e tatau ona faatino ai ia fa’aaliga. Faailoilo ma le Mafai ona Uia o Fanua Ia lava le taimi e faailoa ai galuega e fia faatino ia i latou e femāaga’i i luga ole auala e ala ile fa’aaogaina: O faailoilo uma e fa’aaogaina e faasino ai le faagasologa o taavale ma auala e uia, e tatau ona o gatasi ma ala fua ma tuutuuga ale Pulega o Auala ma Felauaiga ile Laueleele faatasi ai ma tulafono tau taavale afi. Ia ‘aua nei fa’aaogaina ni faailoilo e fauina e le tagata lava ia. Ia faatutū faailoilo o lapataiga o galuega e fia faia i autafa ole auala ina ia faigofie ona iloa e taavale oloo agai mai i nofoaga oloo iai le aufaigaluega oloo faia le auala. O se taiala aoga ole faatutū lea o faailoilo i luma mai ole nofoaga e faatino ai le galuega ise mamao e 60 mita i nofoaga ile taulaga ina ia iloa gofie e taavale ae fa’aaoga le mamao e 90 mita i nofoaga oloo iai le saosaoa faatulafonoina e 60 kilomita ile itūlā. Ia mafai ona saunia ele Kamupani e manumalo ile konekarate le ulufale saogalemu o taavale ma tagata savavali i soo se taimi ole galuega ae maise pe a aafia auala ulufale ini galuega oloo faatinoina. Ia fa’aaoga faailoilo talafeagai e faatonutonu ai feoaiga o taavale afi. E mafai foi ona fa’aaoga faailoilo ole auala e lapata’i ai taavale pe faalēmū ai foi le feoa’i ini magā ala e tau lalata ile mea oloo faia ai galuega. E tatau ona faatutū nei faailoilo ile moa ole auala poo lalago (autafa) o auala. Afai ele lava ia tulaga, e mafai foi ona faatutū ile faalava ina ia faalauitiiti ai le vaega ole auala e faaaogaina e taavale ma fesoasoani foi lena e taofiofi ai le saosaoa o taavale oloo agai mai ile isi itu. E aoga faailoilo tafatolu i nofoaga e moomia ai le faatonutonuina ese mai o taavale mai le ituala e masani ona ui ai. Ole a aogā lea e toe tata’i ai taavale ile ituala e masani ona faaaogaina. Soifua maloloina, saogalemu E nafa le Kamupani e manumalo ile konekarate ma le faamautinoa ina ole saogalemu ole aufaigaluega ma tagata lautele i nofoaga e faatino ai galuega i soo se taimi ma soo se tulaga ole siosiomaga. E tatau i soo se tagata e faigaluega ile fausia ole auala ona fa’aaoga ofu lanu mūmū e segaia ai le mumū o moli o taavale ao iai i luga poo autafa ole auala. Ia lelei ona faatonutonu le fegasoloa’i o taavale uma e uia ma pasia le nofoaga oloo faia ai galuega. Sei vagana ua iai ni fuafuaga mo ni auala ‘alo lē tumau, e tatau lava ona tatala se ituala se tasi mo le fegasoloai o taavale. Afai e tasi le ituala e tatala mo feoaiga e tatau lava ona iai ni tagata faigaluega ile ulu ma le si’usi’u o lea itūala faatasi ai ma le fa’aaogaina oni faailoilo e iloa ai e taavale le taimi e tatau ai ona o faapea ona tutū. Afai elē mafai ona iloa atu nei tagata faigaluega ona o ni pi’oga ole auala, ia iai ni telefoni uaealesi e faaaogaina e fesootai ai. 17 Polokalame faapitoa mo le siitia ole tulaga gafatia ole auala ile malae vaalele o fesuisuiaiga ole tau. Taiala mo Faiga lelel aua le Puipuiga ole siosiomaga A faapea e tatau ona tapuni se itu ole auala, e tatau ona talanoa le Kamupani e manumalo ile konekarate ile Pulega o Auala ma Felauaiga ile Laueleele ma aumai ai se ioega e faatino ai ia tulaga. Fuafuaga mo le fegasoloai o taavale E tatau ile Kamupani e manumalo ile konekarate ona saunia se Fuafuaga o le Fegasolai o Taavale mo soo se nofoaga e fai ai galuega. E tatau ona ioeina muamua ele Inisinia e Vaaia le Galuega lea fuafuaga mo le Pulega o Auala ma Felauaiga ile Laueleele ao lei amataina galuega fai. 4.1.7 Laufanua E lē mafai ona alofia le aafia o laufanua pe afai e fausia ai ni auala. E mafai lava ona suia foliga o laufanua i galuega toe faalelei mo se auala – ose faataitaiga ole faaaogaina lea oni laau totō faapea le faasa’oina ole auala. Ina ia mafai ona faatumauina pea foliga o laufanua I nofoaga oloo fausia ai auala e tatau ona taga’ i vaega e pei ona taua i lalo: Ia ‘aua nei suia pe faaleagaina ni laau oloo i tafatafā ala Ia toe suia ma toe totō ni laau ua aveesea ona ole faatinoga o galuega fai. 4.1.8 Vaaiga ile matagofie Ina ia lē suia le vaaiga ile matagofie o laufanua oloo aafia ile fausia o auala e tatau ona: Vaavaai ile fausia lelei ose nofoaga lē tumau e tuu uma iai mea e manaomia mo le galuega Fa’aaogaina oni pupuni lē tumau e mataitū ai vaaiga eseese ole galuega oloo faatinoina. 4.1.9 Nofoaga faaleaganuu E lua ni nofoaga oloo iai ni tuugamau faapea vaita’ele o nuu e iai Vaitele, Tuanai, Afega, Faleasiu ma Utualii e latalata tele ile faaleoleo faatapulaa mo auala ma e ono aafia i galuega fai o auala. Ina ia le afāina ia nofoaga i galuega faatino e tatau ona vaavaai i tulaga uma ele aafia ai ia nofoaga faaleaganuu: Ia fausia sina pa maulalo ile tuaoi ma le auala e puipuia ai ia nofoaga ma faaitiitia ai aafiaga. A faapea ua iai ni faailoga ua maua e iloa ai ua afāina ia nofoaga, ua tatau loa ona faafesootai le Inisinia ale Pulega o Auala ma Felauaiga ole Laueleele ma ia taofi loa mo se taimi lē tumau le galuega. Afai e aumai se faamaoniga ole taua o lea faailoga ua maua, ole a valaaulia loa se tagata ofisa ole Matagaluega o Punaoa ma le Siosiomaga e asiasia lea nofoaga ma taofia le galuega ae sei faamae’a le asiasiga. Sei Vagana ua tali mai le Matagaluega o Punaoa ma le Siosiomaga ole a le toe mafai ona faaauauina le faia ole galuega ole auala seia maua se maliega ile va ole Matagaluega ole Siosiomaga ma le Pulega o Auala ma Felauaiga ile Laueleele poo le a 18 Polokalame faapitoa mo le siitia ole tulaga gafatia ole auala ile malae vaalele o fesuisuiaiga ole tau. Taiala mo Faiga lelel aua le Puipuiga ole siosiomaga le faiga e puipuia ai ia nofoaga ma e ono mafai ona eli ina sea nofoaga ise auala e tatau ona faatonutonu lelei le faatinoga. 4.1.10 O Meaola o vai magalo Ole a mafai ona faaitiitia aafiaga o meaola o vai magalo faapea togā togo ma taufusi i nuu e iai le tuaoi o Fasitootai/Vailuutai, Nofoalii, Nono’a, Lotoso’a ma Malie ma isi pe a tausisia faiga lelei e pei ona taua i lalo: Ia aua nei lafoa’i ni otaota o galuega i ia nofoaga, ia ‘aua nei faaputuina otaota e pei o suauu mai galuega fai i togatogo ma taufusi ma ia tau mamao mai le talafatai ni nofoaga lētumau e faaaogaina e tagata fai auala. Soo se nofoaga e to’a ai palapala ae maise pe a aveese ni alāvai sima, ia taumafai e aveese nei palapala e fa’aaoga iai se uapato ma faaputu ese mai auala o ni vai tafe ae aua nei faatafeaina i iai alavai., Soo se galuega fai tau lalata ini vai magalo, ia faatinoina i vaitaimi mugalā. 4.1.11 Nofoaga o mea ola ile gataifale Ina ia faaitiitia aafiaga ole siosiomaga ole gataifale ae maise i vaega ole auala e tau lalata ile sami e pei o nuu e iai Alamutu, Lotoso’a, Salepoua’e, Nono’a, Malua, Utualii, Tufulele, Faleasiu, Fasitoouta ma Nofoalii ia mafai ona faatino faiga e pei ona ta’ua i lalo: Ia aua nei faaputuina ni suauu, penisini poo nisi suavai oona i totonu ole 10 mita mai le vaega e aupito maualuga ai le tai. I aua nei iai se mea e sasaaina ile sami pe faatafe ile sami sei vagana ua aumai le faatanaga ele Matagaluega o Punaoa ma le Siosiomaga faapea le Pulega o Auala ma Felauaiga ile Laueleele. A faapea e manaomia ni puipuiga ole gataifale ia mulimulita’i le fausaga o ia pa ile Vaega 10 ole Taiala mo le Puipuiga ole Siosiomaga a Samoa. 4.1.12 Vaaiga lelei o otaota lafoai Ia faaeteete le aafiaga mai otaota lafoai ae maise o otaota mai alavai o suavai lafoai. O auala e puipui ai i ia tulaga e aofia ai: Ia faaputu uma otaota ole galuega i nofoaga faapitoa mo le aufaigaluega Ia lelei auala e lafoai ai suauu ua faaaogāina ina ia saogalemu le siosiomaga; a le o lena ona vaai lea i auala e toe faataamilo ai mo le toe fa’aaogaina o ia suauu, Faataape, susunu pe tatanu uma otaota ele mafai ona pala i nofoaga e ioeina ele Matagaluega o Punaoa ma le Siosiomaga poo le la’u ile nofoaga i Tafaigata lea oloo tatanu ai ia otaota. Ia fa’aaogaina fale’ese ele faaaogaina ai se suavai poo faleese tanu i nofoaga oloo fai ai galuega ole auala. Ia faapala uma otaota e mafai ona pala pe faaaoga foi e fafaga ai meaola. 19 Polokalame faapitoa mo le siitia ole tulaga gafatia ole auala ile malae vaalele o fesuisuiaiga ole tau. Taiala mo Faiga lelel aua le Puipuiga ole siosiomaga 4.1.13 Ole saogalemu ma le soifua maloloina Tagai ile Vaega 8.4.6, Taavale afi (Taiala mo le pui[uiga ole Siosiomaga a Samoa 12), ile vaega oloo talanoaina ai le soifua malōlōina ma le saogalēmū. E mafai ona faaititia aafiaga poo luitau o ia tulaga pe a lelei ona faatulaga faiga e faavasega ai mea e moomia mo le fausia ole auala, fai ma faata’ita’i le lelei, ole faatāina o vaega ole auala, faapea le fa’aaogāina o masini tetele. E ono faaaogaina ni masini faapitoa poo ni a’oa’oga faapitoa ina ia mafai ona faatino nisi o vaega oloo taua i lalo: Ia mafai ona faatino uma puipuiga mole soifua maloloina ma le saogalemu i nofoaga e faatino ai galuega mo le auala ma nofoaga e nonofo ai le aufaigaluega. Ia malamalama lelei ile faaaogaina o mea e puipuia ai le saogalemu faatasi ma auala e maua ai ia mea. Ia iai ni moli ma ni faailoilo e iloa ai ni lapataiga i nofoaga e ono lamatia ai le saogalemu Ia siitia ese mai nofoaga e oo atu iai le faiga o galuega ia kolosi mo tagata savavali ma nofoaga e tutū ai pasi ma ia lelei ona faia ai ni faailoilo. Ia mafai ona asiasia e tagata asiasi tulaga uma tau le saogalemu Ia saogalemu le loteina oni vailaau oona ma isi mea e tatau ona iai le fa’aeteetega Ia faatino faasalaga mo le le tausisia o tulafono O tulaga uma e tatau ona malamalama iai le aufaigaluega aua lo latou saogalemu e aofia ai le: Ia faamanino ma faamasani le aufaigaluega i tulaga uma tau le saogalemu ma le soifua maloloina Ia lava a’oa’oina tagata i tulaga tau le tumamā ina ia faaitiitia ai le pepesi o faamai Ia lava le silafia o le aufaigaluega i faamatalag ole faamai ole HIV/AIDS ma isi faamai pepesi mai feusuaiga e aofia ai ma faamatalaga i auala e pepesi ai faapea ma auala o puipuiga,; Ia faasāina le ava malosi faapea fualaau faasaina i nofoaga o galuega Ia iai ni auaunaga faafomai aua ni faalavelave faafuasei ae maise ole manaomia o ia auaunaga i aso faiso’o ao faagasolo galuega. Vilima’a ma Nofoaga lē tumau E tatau ona tausisia taiala oloo i lalo ina ia faaitiitia ai aafiaga o nofoaga e eli mai ai palapala pe vili ai le maa mo le galuega: Ia vaaia nei nofoaga vilimaa e tusa ma tuutuuga ole Taiala mo e pui[puiga ole Siosiomaga a Samoa; Vaega 8 Ia faamautū uma ioega moomia mo tulaga tau le siosiomaga e pei ole Pemita vilimaa mai le Vaega o Eleele ole Matagaluega o Punaoa ma le Siosiomaga ma ia faatino galuega ile viliina ole maa ma le suaina o eleele e tusa ai ma le Vaega 8 ole Taiala mo le Puipuiga ole Siosiomaga ae maise foi o aiaiga uma ale PUMA ma le Ioega mo le fausia ma le faaleleia ole auala. 20 Polokalame faapitoa mo le siitia ole tulaga gafatia ole auala ile malae vaalele o fesuisuiaiga ole tau. Taiala mo Faiga lelel aua le Puipuiga ole siosiomaga Ao lei amataina galuega ole vilimaa faapea le suaina o palapala e tatau ile Kamupani e manumalo ile konekarate ona saunia se talosaga ile Inisinia ale Pulega o Auala ma Felauaiga ile Laueleele, ole tagata asiasi ale PUMA faapea le Inisinia e vaaia le faagaoioiga ole galuega e aofia ai mea nei: o o o o o o Ia iai se fuafuaga faataatia mo le nofoaga lea ole a vili ai le ma’a pe eliina mai ai le palapala faatasi ai ma se fuafuaga mo le toe faaleleia o ia nofoaga pe a uma ona faaaogaina mo le galuega ole auala; E tatau foi ona vaavaai ini auala e taofiofia ai le pefu faatasi ai ma se faatulagaga ole fui ina ole auala atoa ai ma masini e faaaogaina. Ia iai se fuafuaga mo le faasusūina o vaega ole auala elei faatāina ile taimi atoa oloo toe faaleleia ai le auala ae maise o vaega e tau lalata i mea oloo nonofo ai tagata. Ia iai se faafanua o nofoaga oloo faaputu ai mea e fai ai le galuega ina ia faaputu ese mai nofoaga e iai vaitafe ina ia aua nei faalavelavea pe poloka ai ia ala o vai. Ia iai ni ufiufi o loli e ave ai uta tetele ina ia aua nei masaasaa pe faatape mai ai le pefu Ia iai se fuafuaga e toe faaleleia ai auala le tumau e fa aaogāina ina ia vave ona toe faafoia ile tulaga na iai muamua. 4.1.15 Auala e faatino ai le tali atu i Fa’aseā Oloo faataatia atu i lalo se faiga e tatau ona mulimulitaia ina ia mafai ona tali atu ai ini faitioga poo ni faafitauli ona o aafiaga ole soifuaga lautele ma le siosiomaga e alia’e mai ile taimi e faatino ai le galuega. E tatau ona faapepa ni faaseā ele tagata ua afāina ma tuuina atu ile Pule ole Galuega ole Auala ale Pulega o Auala ma Felauaiga i le Laueleele (Mr. Michael Anderson, teledoni – 32176, i meli– [email protected]) pe afai e matuiā ma aafia ai eleele poo ni mea ua faaleagaina ona o masini oloo faaaogaina ele Kamupani e manumalo ile konekarate ia poo le tuuina atu foi ile Inisinia e faatonutonuina le galuega pe afai ele matuiā se faafitauli Ole a resitaraina ma faamaumau ele Inisinia oloo Vaaia le Galuega ale Pulega o Auala ma Felauaiga ile Laueleele ma ia soalaupuleina le mataupu ma lē oloo nafa ma mataupu tau le puipuia ole siosiomaga faapea le soifua maloloina ale Kamupani e manumalo ile konekarate mo se tali i ia faaseā. Ia mafai ona tali ane le Inisinia oloo Faatonutonuina le Galuega i totonu ole 24 itula talu ona faaoo iai le faaseā. Ia mafai ona avatu se tali poo se fofō ole faaseā ile tagata ua afaina i totonu ole 24 itula. Mo ni faasea ōgaōga, e tutusa lava auala e faatino ai e pei ona taua i luga peitai ole taimi e tatau ona tali atu ai mo ni talanoaga ma ni feiloaiga ina ia maua se tonu vave ia faia lea i totonu o aso e 7. Mo mataupu tau i fanua, e ono sili atu le taimi e faatino ai le faiga ole tonu ile 7 aso. Ole Inisinia ale Pulega o Auala ma Felauaiga ile Laueleele na te faamautuina le resitara o faaseā ma ave se ata ile tagata ua afāina poo lē e āna le faaseā . 21 Polokalame faapitoa mo le siitia ole tulaga gafatia ole auala ile malae vaalele o fesuisuiaiga ole tau. Taiala mo Faiga lelel aua le Puipuiga ole siosiomaga Afai ele faaaogaina le faaseā, ona fautuaina lea ole tagata ua afāina i ana aiā tatau ma le mafai ona faaoo o lana faaseā ile isi laasaga. Afai elēfaamalieina le tagata ua afāina ile tali mai le Pulega o Auala ma Felauaiga ile Laueleele, ona mafai lea ona fai se faitioga tusitusia ile vaega ole PUMA ole Matagaluega o Punaoa ma le Siosiomaga ile Maota o Tuiatua Tupua Tamasese i Sogi, ile fogafale muamua poo le telefoni – 23800, pe faafesootai sa’o le Pule Lagolago o Tagaloa Jude Kohlhase, ile imeli – [email protected], poo le Ofisa Sinia – o Ferila Brown, ile imeli – [email protected] poo le Ofisa asiasi – o John Sitagata, ile imeli– [email protected]; Ia mafai ona iai se tali mai le PUMA ole Matagaluega o Punaoa ma le Siosiomaga i totonu o aso faigaluega e lua. Afai e fa’aaogaina fesootaiga tusitusia ona faatali lea ose tali i tototnu ole 5 aso. Peitai e salasala lava le taimi e mafai ona faatino vave ai se tali ma e faalagolago ile ogaoga ole faafitauli. Afai ele faamalieina le tagata ua afaina ile tali mai le Matagaluega ole Siosiomaga, ole a iai le avanoa e ave ai lea faasea i auala faaletulafono ae e totogi lava ia tulaga ele tagata ua afāina. A faapea e faamaonia ele tulafono ua iai se tulaga faatamala ile tali atu ale Matagaluega o Punaoa ma le Siosiomaga ona mafai lea ele tagata ua afāina ona talosaga mo le faaolaina mai o ana tupe ua faaalu ile uia o auala faaletulafono. 5. NOFOAGA E FAAMUTA AI LE GALUEGA 5.1.1 Tapenaga o nofoaga Ina ia faaitiitia ni aafiaga faifai pea ile mae’a ai o galuega mo le auala, e tatau ile Kamupani e manumalo ile konekarate ona toe faafoi uma nofoaga lē tumau sa fa’aaoga mo le galuega ile tulaga na iai ao lei faatinoina le galuega. Ina ia ausia ia tulaga e tatau ona vaavaai i tulaga ia: Ia faata’ape uma vaega ua malō ai le palapala Ia toe faafoisia ia nofoaga i mea na masani ai e pei ole toe totoina o laau poo ni vao na iai muamua ma e mafai ona faaaoga iai komiti a tamaitai e faatino lea faamoemoe. 6. FAAAOGĀINA OLE AUALA O manatu oloo tusia i lenei vaega ole Taiala sa soalupuleina ma tagata lautele ise fonotaga sa faia ile aso 7 Fepuari 2012 ile maota o To’oā Salamasina. 6.1.1 Taavale ma le Saogalemu o Tagata Ile uluai faaaogaina ole auala o nisi nei o tulaga e fautuaina mo le saogalemu o ia auala: Fa’aaoga fa’ailoilo talafeagai ile umi atoa ole auala. Ia fa’aaogaina faailoilo e pei o moli e suluia ai ituala ole auala. Fa’aaoga ni mea e faaitiitia ai le soona saosaoa e pei o faa’oso’oso i nofoaga faapitoa e pei o a’oga, falema’i ma isi nofoaga ta’alaelae. Ia iai ni nofoaga faapitoa e tutū ma toe faae’e ai pasi Ia faamalosia saosaoa faatulafonoina i vaega eseese ole auala faapea le mamafa o taavale e ‘ave ai uta tetele. Faamalosia o nofoaga e tutu ai pasi mo pasese ma ia faasalaina ave pasi e soona tutū solo i luga ole auala. 22 Polokalame faapitoa mo le siitia ole tulaga gafatia ole auala ile malae vaalele o fesuisuiaiga ole tau. Taiala mo Faiga lelel aua le Puipuiga ole siosiomaga Ia taofiofi le pefu ile taimi e faatā ai le auala Ia faaleleia uma faailoilo ole auala ae maise o faailoga e valiina i luga ole auala. Ia fa’agata laau pe aveeseina foi ni laau e fai ma faalavelave i feoaiga o taavale ma le saogalemu o tagata savavali. Ia mataituina lelei nofoaga e tutupu soo ai faalavelave tau taavale. 6.1.2 Tausiga o Auala E fautuaina tulaga nei ile faaaogaina ai ole auala. 7. E tatau ona faifai pea galuega toe faalelei ma le tausiga ole auala e pei ole sasaina ole vao i autafa, faamamāina o alavai, faatutumu ina o ni pūpū o iai ma toe faaleleia autafa sima o auala Ia vaavaai ile toe faaleleia o auala faavaitaimi e pei o taimi e uma ai ni lologa, ole faaleagaina o auala ona oni faalavelave faanatura ma ia mafai foi ona toe faaleleia uma faailoilo ma faailoga ole auala. O galuega tetele e toe faia ile auala e aofia ai le toe faataina ma o nei galuega e tele ni tausaga e fuafua ai le faatinoga. MATAGALUEGA MA FAALAPOTOPOTOGA E AAFIA ILE FAATINOGA OLE TAIALA MO FAIGA LELEI AUA LE PUIPUIGA OLE SIOSIOMAGA 7.1 Faalapotopotoga e aafia ma auala e fesootai ai Ina ia mautinoa e faatino ele Kamupani e manumalo ile konekarate faiga lelei mo le puipuiga ole siosiomaga ile taimi e faatino ai galuega mo le auala, e tatau ile Inisinia e nafa ma le faamausaliina o fuafuaga ona taga’i i tulaga ia: Ia matua faama’oti i faamaumauga mo tauofoga ia matāfaioi ale Kamupani e manumalo ile konekarate ile faatinoga o faiga e mautinoa ai le puipuiga ole siosiomaga e pei ona iai se aotelega ile Taiala mo Faiga Lelei aua le Puipuiga ole Siosiomaga ma ole pepa faaopoopo A lea. Ole a faapea foi ona faapipii lea Pepa Faaopoopo A i Aiaiga ole Konekarate. Ole a mafai ona iai se auiliiliga ole tau ole faatinoga o tulaga uma e puipuia ai le siosiomaga ma ole a aofia lea ile lisi o mea taitasi e moomia mo le faiga ole auala. Ole tuuina ose tau i faiga lelei mo le puipuiga ole siosiomaga, ose auala talafeagai lea e mautinoa ai le faatinoina. Ile taimi ole faiga o tauofoga, ole a faatonuina uma e ole tauofo ina ia aofia uma ia tau ia latou tauofoga. Ia faamamafaina ile Kamupani e manumalo ile konekarate le taua ole iai ose latou tagata faapitoa e tagai i tulaga uma tau le siosiomaga, ole soifua maloloina ma le saogalemu ma o ia ole a nafa ma soo se mataupu tau le siosiomaga. Ole a nafa foi le Kamupani e manumalo ile konekarate ma le faatinoga o faiga lelei uma e puipuia ai le siosiomaga ile taimi atoa ole galuega ma e alaga tatau ai ona iai se tagata faigaluega faapitoa e vaaia le faatinoga o matafaioi ale konekarate e faatatau ile puipuiga ole siosiomaga ma o ia foi ole a faia fesootaiga ma le PUMA faapea le Pulega o Auala ma Felauaiga ile Laueleele ile tulaga e iai le faatinoga o matafaioi tau le puipuiga ole siosiomaga. O lea tagata ole a nafa ma le faamauina uma oni faaseā e avatu faatatau ile faatinoga ole galuega ae 23 Polokalame faapitoa mo le siitia ole tulaga gafatia ole auala ile malae vaalele o fesuisuiaiga ole tau. Taiala mo Faiga lelel aua le Puipuiga ole siosiomaga maise ole sailiga ose fofō poo le tali atu i ia faaseā. O lea foi tagata ole a nafa ma le saogalemu o nofoaga faapea le soifua maloloina ole aufaigaluega ma saunia lipoti e faatatau ile puipuiga ole siosiomaga i Matagaluega o Punaoa ma le Siosiomaga faapea le Pulega mo Auala ma Felauaiga i le Laueleele. Ole Kamupani e manumalo ile konekarate ole a fetala’i ma le Inisina e Vaaia le Galuega i auala e talanoaina ai ni faaseā e tuuina atu ia te ia e aofia ai le faatuina ose komiti e iloiloina ia faaseā. E le gata i lea, ae ole a mataituina foi ele Ofisa Asiasi ale PUMA faatasi ai ma le fesoasoani ale Inisinia mo le Faatonutonuina ole Galuega le usitaia ele Kamupani e manumalo ile konekarate ole Taiala mo Faiga Lelei aua le Puipuiga ole Siosiomaga ma ona tu’utu’uga. Ole a saunia ele PUMA ni lipoti ta’i masina mo le Pulega o Auala ma Felauaiga i le Laueleele e faamatala ai le usitaia o aiaiga uma ole Taiala. E aofia ai foi i lenei lipoti nisi faiga lelei e ao ina faatinoina faatasi ai ma ni tulaga ele o mafai ona faatino ele Kamupani e manumalo ile konekarate faapea ma faaseā mai tagata lautele ona o aafiaga ole siosiomaga ma auala na tali atu a i ia faaseā. E fautuaina le faafaigaluegaina ele Inisinia e Vaaia le Galuega ose tagata faapitoa e iai tomai i mataupu tau le siosiomaga ma e mafai foi ona lagolago ile Ofisa Asiasi ale PUMA ile mataituina ole faatinoga o faiga lelei aua le puipuiga ole siosiomaga ele Kamupani e manumalo ile Konekarate. Ole a mafai foi ele Inisinia oloo Vaaia le Galuega e tauala ile tagata faapitoa mo le siosiomaga, ona faia ni aoaoga i luga ole galuega mo le PUMA i soo se laasaga ole faatinoga ole galuega. Ole a fesoasoani foi le Inisina e Vaaia le Galuega ile saunia o lipoti e faatatau ile faatinoga ele Kamupani e manumalo ile Konekarate o tulafono eseese mo le siosiomaga faapea ai le ausia o alāfua faatulafonoina ma le faatinoga o tulaga faapitoa e pei ona aiaia ai ile konekarate. Ole a saunia ele Inisinia mo Fuafuaga ma Ata mo le galuega ole auala se faavaa mo galuega ale tagata faapitoa mo mataupu tau le puipuiga ole siosiomaga. Ile taimi ole faatinoga ole galuega mo le auala, ole a saunia ele Pulega mo Auala ma Felauaiga ile Laueleele lipoti e ta’i tolu masina ma fai auā le tuuina atu ile Faletupe ole Lalolagi ma e tauala atu ile Inisinia mo le Pulega. O ia lipoti e avatu ai faamatalaga ile tulaga o iai le faatinoga faapea ai lipoti mai le PUMA ile mulimulitaia o tulaga uma o le Taiala mo Faiga Lelei aua le Puipuiga ole Siosiomaga. Ile mae’a ai ole galuega faapea ai le talia atoa ele Pulega o Auala ma Felauaiga i le Laueleele, ole a nafa loa le Pulega ma le fa’aaogaina ole auala faatasi ai ma le tausiga faifai soo. Ole a fa’aauau foi ona mata’itū ele PUMA o tulaga uma tau le siosiomaga faapea ai le usitaia o tulafono tau le siosiomaga. Ole Ata 1 oloo iai se aotelega o matafaioi a matagaluega eseese e aafia ile galuega ole auala ae maise ai o vaega eseese tau le siosiomaga e nafa ma ia faalapotopotoga. 7.2 Tau ole Galuega Ole tau fuafuaina mo le faatinoga o faiga lelei aua le puipuiga ole siosiomaga faapea ai auala e mataitu ai uma ia tulaga mo le Auala ile Malaevaalele oloo faamanino atu lea ile Ata Numera 2 oi lalo. O tau atoa ole fausaga ole auala ole a aofia lea ile tau o galuega tetele e moomia i lalo ole konekarate. O tau uma e aofia ile faatinoga o faiga lelei aua le puipuiga ole siosiomaga ma le usitaia o aiaiga ole Taiala faatasi ai ma auala uma e lagolago ai le galuega ale Ofisa asiasi ale PUMA e pei o a’oa’oga, ole a aofia uma ile tau mo le Inisina mo le Faatonutonuina ole Galuega atoa. 24 Polokalame faapitoa mo le siitia ole tulaga gafatia ole auala ile malae vaalele o fesuisuiaiga ole tau. Taiala mo Faiga lelel aua le Puipuiga ole siosiomaga 7.3 Gasologa ole Faatinoga o Galuega Ole a faama’oti ina faiga uma mo le puipuiga ole siosiomaga ile taimi oloo afuafua ai fuafuaga ma le saunia o ata ole galuega auā ole taimi lena ole a iloiloina uma ai ia tulaga. Ole a avea ia faiga ma galuega taitasi e ao ina faatinoina. O isi tulaga o galuega e tatau ona faatino mo galuega tau auala oloo faatulaga atu ile Ata lona 3 oi lalo. Table 3: Matafaioi mo le Faatinoga ole Taiala Laasaga atiinae ole Faalapotopotoga faatino Ata poo le fuafuaga auiliili mo le galuega Galuega ole Fausaga ole auala Matafaioi Puega o Auala ma Felauaiga ile Laueleele faatasi ai ma Inisinia e saunia ata ma le fuafuaga autu ole auala. Faaofi ile fuafuaga manaoga faainisinia o faiga e puipuia ai le siosiomaga. Pulega o Auala ma Felauaiga ile Laueleele ma le PUMA Iloilo ma ioeina faiga lelei aua le puipuiga ole siosiomaga Pulega o Auala ma Felauaiga ile Laueleele Fuafua vaega tupe e faatino ai le mataituina ole usitaia ole Taiala faatasi ai ma nisi polokalame e faaopoopo ai tomai ma agavaa mole aufaigaluega ale Pulega o Auala ma Felauaiga ile Laueleele Konekarate e tauala ile tagata faapitoa mo le Siosiomaga ma le fesoasoani ale Inisinia e Vaaia le Galuega Faatino uma faiga lelei e moomia mole puipuiga ole siosiomaga ma saunia lipoti mo le Pulega o Auala ma Felauaiga ile Laueleele faapea le inisinia ale Pulega ma le PUMA. Faatu se komiti e soalaupuleina faasea ma e faatonutonu lea galuega ele Inisinia e Faatonutonuina le Galuega. Inisinia e Vaaia le Galuega ale Pulega mo Auala ma felauaiga ile Laueleele ae fesoasoani iai le Ofisa asiasi ale PUMA Faatonutonu le faatinoga ole fuafuaga ale Kamupani e manumalo ile konekarate mo faiga e puipuia ai le siosiomaga i aso taitasi ma faamalosia aiaiga ole konekarate. Ofisa asiasi ale PUMA ma le Inisinia e Vaaia le Galuega Ia vave ona Iloilo le faatulagaga ole fausaga ole auala e ala i asiasiga o vaega ole konekarate e aafia ai le puipuiga ole siosiomaga. Ia saunia liopoti faalemasina mo le Matagaluega o Punaoa male Siosiomaga faapea le Pulega mo Auala ma Felauaiga ile Laueleele. Inisinia e Vaaia le Galuega Fesoasoani ile Konekarate e faatuina se komiti e soalaupuleina ni faasea. Ia faatino foi ni polokalame faalea’oa’oga mo le aufaigaluega. Inisinia e Vaaia le Galuega ma le Ofisa asiasi ale PUMA Ia mulimulitaia aiaiga faaletulafono ale malo ile taimi e faatino ai le faiga ole auala ma faatalanoaina ni faafitauli e alia’e. 25 Polokalame faapitoa mo le siitia ole tulaga gafatia ole auala ile malae vaalele o fesuisuiaiga ole tau. Taiala mo Faiga lelel aua le Puipuiga ole siosiomaga Operation 7.4 Pulega o Auala ma Felauaiga ile Laueleele Saunia lipoti ile faaiuga o masina taitasi ile Faletupe ole Lalolagi Matagaluega Punaoa ma le Siosiomaga ma le Soifua Maloloina Ia mataituina le agai i luma ole galuega mai lea taimi i lea taimi. Ofisa asiasi PUMA ma le Inisinia ale Pulega o Auala ma Felauaiga ile laueleele Ia faatinoina le mataituina o tulaga ole puipuiga ole siosiomaga ma saunia lipoti. Auala e faamalosia ai pulega Ole taimi nei ele o o gatasi faiga o pulega lelei ole siosiomaga, ma galuega tetele mo le atiinae faapea faiga lelei e gafataulima ina ai le faaauauina ole atiinae. Ole Matagaluega o Punaoa ma le Siosiomaga e nafa ma le pulega o eleele ma tulaga tau le siosiomaga. Ae elē taitai ona lava le aufaigaluega e moomia ona ole toatele e le o iai ni tomai ma ni agavaa faapitoa latou te faatino ai galuega mo le puipuia ole siosiomaga ae maise i aafiaga o galuega tetele faapea galuega ole faiga o auala. Ole taimi nei ele o iai ile aufaigaluega ale Pulega o Auala ma Felauaiga ile Laueleele se inisinia faapitoa i mataupu tau le siosiomaga e ono vaaia ia tulaga ao faatino galuega tau felauaiga ile laueleele ae maise ole o gatasi o ia tulaga ma aiaiga ole Taiala mo Faiga lelei aua le Puipuiga ole Siosiomaga, o tulafono tau le siosiomaga ma faiga faavae. Ele gata i lea, ae oloo tālia foi se faaiuga ale Kapeneta ile matafaioi ale Matagaluega o Galuega Tetele ma Felauaiga na te faatonutonu ai galuega faatino ale Pulega o Auala ma Felauaiga ile Laueleele ina ia o gatasi ia ma tulafono ale malo. Ole taimi nei ele o iai ni faiga faavae ale Matagaluega o Galuega tetele ma Felauaiga e faatino ai ia matafaioi. Ata NU. 2: Aotelega o le tau ole faatinoga ole Taiala Mea e moomia Tau faataitai (US$) Tagata faavaomalo e iai tomai faapitoa i mataupu tau le Siosiomaga (1 tagata mo le 6 masina $16,666/masina) 99,996 Tagata faalotoifale e iai tomai i mataupu tau le siosiomaga saogalemu faapea le soifua maloloina (1 tagata mo le 12 masina ile $1,500/masina) Polokalame mo le faaleleia o tomai ma agavaa ile pulega ole siosiomaga faapea aoaoga e faatinoina ele Inisinia e Faatonutonuina le Galuega 18,000 Mataituina o vaega uma ole siosiomaga aafia ($1,000/kuata) 4,000 Faiga lelei aua le puipuiga ole siosiomaga (aofia ile tau atoa ole galuega) 5,000 E faamautuina ile taimi e faia ai fuafuaga mo le galuega ma oloo aofia le faatupega ile tau atoa ole galuega Faatupeina e Kamupani na fuafuaina le faiga ole galuega ma saunia ata faapea le vaaiga ole galuega atoa Kamupani ua malo ile konekarate Kamupani na fuafuaina le faiga ole galuega ma saunia ata faapea le vaaiga ole galuega atoa Kamupani na fuafuaina le faiga ole galuega ma saunia ata faapea le vaaiga ole galuega atoa Kamupani ua malo ile konekarate 26 Polokalame faapitoa mo le siitia ole tulaga gafatia ole auala ile malae vaalele o fesuisuiaiga ole tau. Taiala mo Faiga lelel aua le Puipuiga ole siosiomaga Ioega ale PUMA ma le pemita ole siosiomaga 500 Pulega o Auala ma Felauaiga ile Laueleele O meafaigaluega ma taiala e mafai ona fa’aaogā e Iloilo ai le tulaga o iai le siosiomaga ma mataitu ai galuega tau auala ma isi tulaga e pei ole Taiala mo Faiga lelei aua le puipuiga ole Siosiomaga, ele o lelei ona fa’aaoga, pe le o amanaiaina ma e tatau ona toe iloiloina ina ia talafeagai ma tulaga o Samoa ma lona siosiomaga. Ele gata i lea ae e alagā tatau ona aoaoina tagata uma ina ia latou malamalama iai.. Ole Taiala mo le Puipuiga ole Siosiomaga ma ona vaega uma sa fausia e tagata mai fafo e iai tomai faapitoa mo ia galuega ma oloo faaaogaina nei lea Taiala ile faatinoga ole polokalame o auala oloo faatupeina ele Faletupe ole Lalolagi ole SIAM 2. Ua mafai ele PUMA ona faatino polokalame faaleaoaoga mo le aufaigaluega ma le aufai konekarate ae elē o iloga se aogā ona ole vave ona ō ese o ia tagata mai le PUMA. E faapea foi ona tele ni vaega ole Taiala ua tatau ona iloiloina ma toe faia iai ni fesuiaiga ina ia talafeagai ma tulaga o iai Samoa. O nisi o vaega ole Taiala e tatau ona toe iloiloina e iai galuega e pei ole eliina ole oneone, ole toe tatanu ina oni eleele mai le sami ma isi galuega oloo tele ai le aafiaga ole siosiomaga. Ele gata i lea ae e moomia ona saunia se ta’iala mo le tagata e fa’aaogaina ole taiala mo Faiga lelei aua le Puipuiga ole Siosiomaga ma ia faaliliuina i gagana e lua ina ia faigofie ona malamalama iai tagata ma fa’aaoga auā ole auala lena ole a mafai ona u’unaia ai faiga ole pulega lelei ole siosiomaga, o a’oa’oga ma le silafia e tagata o ia tulaga uma. E pei ona talanoaina i luga, ole mafai e Matagaluega o Punaoa ma le Siosiomaga, Matagaluega mo Galuega Tetele ma Felauaiga faapea le Pulega mo Auala ma Felauaiga ile Laueleele e faatino ai faiga lelei aua le puipuiga ole siosiomaga ile taimi o galuega ole faiga o auala, e faalagolago tele lea ile mafai ona faaofi uma o tulaga moomia mo le pulega ole siosiomaga ma le tausiga ole siosiomaga i totonu o aiaiga ole konekarate e ui oloo manino le lelei ona saunia ole Taiala mo Faiga Lelei aua le puipuiga ole Siosiomaga. Ona o lea mafua’aga, e faigatā tele ai lava ona faamalosia le faatinoga o ia faiga lelei mo atiinae ona ole leai ose faasinomaga o ia tulaga i totonu o konekarate mo le faatinoga o ia atiinae. Ole mea lea e taua ai tele le faamamafaina o matafaioi ale Ofisa Asiasi ale Matagaluega ole Siosiomaga ma le PUMA, ole Inisinia e Vaaia le Galuega atoa ale Pulega o Auala ma Felauaiga ile Laueleele faapea le Pule o Galuega fai Auala ale Matagaluega o Galuega tetele ma Felauaiga ile mulimulitaia ele Kamupani e manumalo ile konekarate o ia tulaga tau le puipuiga ole siosiomaga. Table 3: Gasologa ole faatinoga Vaega ole galuega Fuafuaga auiliili Taimi ao lei amataina le fausia ole auala Faafaigaluega le Inisinia e Vaaia le Galuega atoa Mataupu Ia aofia ai ni faiga ma ni ala fua e saunia ele Inisinia ole galuega mo le faaleleia ai male faamausaliina oni nofoaga e lilifa ina ia aua nei solo pe tafia gofie ini lologa ile auala ile malaevaalele. Ia toe iloiloina ele Ofisa asiasi ale PUMA le faataatiaga mai ele Kamupani e manumalo ile konekarate o metotia poo auala ole a faatino ai puipuiga mo le siosiomaga Faatino aoaoga mo le PUMA, Pulega o Auala ma Felauaiga ile Laueleele, Vaega o Eleele ole Matagaluega o Punaoa ma le Siosiomaga faapea le Matagaluega o Galuega tetele ma Felauaiga. Ole a Faagasologa Tasi le taimi e faatino ai Tasi le taimi e faatino ai 27 Polokalame faapitoa mo le siitia ole tulaga gafatia ole auala ile malae vaalele o fesuisuiaiga ole tau. Taiala mo Faiga lelel aua le Puipuiga ole siosiomaga Taimi ua faagaoioi ai le fausia ole auala Taimi ua faagaoioi ai le fausia ole auala Taimi ua tatala ai le auala saunia foi ni aoaoga e mataitu ai le faatinoga o konekarate ele Inisina e faatonutonuina le Galuega atoa Mataitu le gasologa Auala e faatino ai lipoti Konekarate ile Inisina e Faatonutonuina le Galuega ma le Ofisa asiasi ale PUMA Inisina e Faatonutonuina le Galuega ma le Ofisa asiasi ale PUMA ile Pulega o Auala ma Felauaiga ile laueleele ma le Komiti Faatonu ale PUMA Pulega o Auala ma Felauaiga ile Laueleele ile fale tupe ole Lalolagi Mataitu le gasologa Tagai ile Pepa faaopoopo O Tasi ile masina Tasi ile masina Ta’i kuata Tagai ile Pepa faaopoopo O Ose Vaega ole faataatiaga o galuega ale Faufautua ole Siosiomaga/Taiala mo Faiga Lelei aua le Puipuiga ole Siosiomaga ma le Kamupani e manumalo ile konekarate, mo le siitia o tomai ma agavaa, e tatau ona faataatia se polokalame mo a’oa’oga mo matagaluega eseese uma lava e nafa ma tulafono tau le siosiomaga ma le faatonutonuina ae maise ai le Ofisa asiasi ole PUMA ma le Ofisa Pulega o Eleele ile Matagaluega ole Siosiomaga. O nisi o mataupu e tatau ona aofia i lenei polokalame o aoaoga e iai le Vaega 2 ole Taiala a Samoa: Faiga ole Fuafuaga ole Auala ma le Fausaga; Vaega 3: Talanoaga ma tagata lautele; Vaega 5 ole Taiala 5 – Nofoaga e faamautu ai le aufaigaluega; Vaega 6 – Auala e taofia ai le ‘aia poo le solo oni vaega ole auala; Vaega 7 – Faamausali nofoaga lilifa; Vaega 8 – O vili maa ma le faagaoioiga; Vaega 9 – Eliina ole maamaa; Vaega 11 – Ala vai; Vaega 12 – Faatonutonuina o taavale ile taimi e faatino ai galuega; ma le Vaega 13 – Galuega e eli ai le palapala. Ole ala lea e faatauāina ai le sao ma le fesoasoani a se tagata e iai tomai faapitoa i mataupu tau le siosiomaga.E tatau ona aofia ile Faamatalaga o galuega a sea tagata e iai tomai faapitoa i mataupu ole siosiomaga ni auala e siitia ai le tomai ma agavaa o tagata e pei ole Ofisa asiasi ole PUMA, Inisinia ale Pulega o Auala ma Felauaiga ole Laueleele, Vaega e pulea eleele, aua o i latou ia e faatinoina ia polokalame ma faatino polokalame faamasani mo le Kamupani e manumalo ile konekarate a’o le’i faia le auala. Ole faavaa oloo tuuina atu i lalo e taitaia ai galuega ale tagata faufautua i mataupu tau le siosiomaga: Iloilo ma lauliliuina tulafono ale malo o iai nei faatasi ai ma taiala ale Faletupe ole Lalolagi i ni tulaga uma e aafia ai le puipuiga ole siosiomaga ona oni galuega tetele tau auala. Faamanino poo a tulaga e faatino ina e le Ofisa asiasi ale PUMA, ole Ofisa ile pulega o eleele faapea inisinia ale Pulega o Auala ma Felauaiga ole Laueleele ina ia mafai ona usitaia aiaiga o ia tulafono. Iloilo le tulaga o iai le aufaigaluega ale Matagaluega ole Siosiomaga ma le Pulega o Auala ma Fela’uaiga ile Laueleele pe o lava le tomai ma agavaa latou te mataituina ai ma faatino faiga lelei auā le puipuiga ole siosiomaga ae pe o ā foi ni manaoga faaleaoaoga e moomia. Ia saunia se lomiga mo ni manaoga faaleaoaoga e moomia vave ina ia mafai ai ona faatino lelei galuega tau le fausia ole auala. Faatino polokalame faaleaoaoga i mataupu nei: 28 Polokalame faapitoa mo le siitia ole tulaga gafatia ole auala ile malae vaalele o fesuisuiaiga ole tau. Taiala mo Faiga lelel aua le Puipuiga ole siosiomaga o o o o Faamautu poo a ni ālā fua o iai ile amataga ole galuega mo le mataituina ole āluga lelei ole galuega ina ia mafai ona iloa poo a o’oo’oga o ia galuega. Sauniga o le Taiala mo Faiga Lelei mo le Puipuiga ole Siosiomaga ma ona vaega uma ae maise ole tuuina lea i totonu o konekarate faatasi ai ma aiaiga faapitoa mo auaunaga ma galuega tetele Ia faamanino poo a auala e mataitu ai le faatinoga o puipuiga ole siosiomaga e aofia ai ma ni matāti’a, ole faagasologa o galuega faatino faapea matāfaioi. Auala e faatino ai tulaga tau le saogalemu ma le soifua maloloina e aafia ile faatinoga ole galuega ole fausia ole auala. Ose ata faataitai ose polokalame faaleoaoga mo ‘aufaigaluega a Matagaluega o Punaoa ma le Siosiomaga, Pulega o Auala ma Felauaiga ile Laueleele faapea Galuega Tetele ma Felauaiga, e faatinoina lea e ala i ni feofoofoaiga i auala e faatino ai galuega faapea tulaga uma e moomia mo le mataituina lelei o aafiaga ole siosiomaga. Ole a sosoo lea ma se polokalame o aoaoga e faia lava i le nofoaga o faatino ai galuega ma mafai ai e le ‘au ao’oga ona faata’ita’i ma faatino mataupu ole a’oa’oga i lalo ole taitaiga ale Faufautua mo le Siosiomaga e faatatau ile iloiloga o lipoti ale Kamupani e manumalo ile Konekarate, o asiasiga mai lea taimi i lea taimi, ole soalaupuleina o mataupu tau le siosiomaga ile va ole Kamupani e manumalo ile Konekarate faapea uma tagata e aafia ile fausia ole auala atoa ai ma le saunia o lipoti tau le siosiomaga. O nei aoaoga i nofoaga ole galuega o ni avanoa ia e iloa tonu ai faataitaiga o nisi o aafiaga ole siosiomaga e pei: O nofoaga lilifa ma le ono solo pē ‘aia O ala vai mai le Auala e tatafe i vaitafe ma filogia ai suavai mamā Aafiaga o mea ola uma i ia nofoaga Auala e taofiofia ai le pefu O kasa o’ona e sau mai afi o taavale ma masini Auala e faaitiitia ai le pa’ō ma le pisapisaō Puipuiga mai ni suāu’u masa’asa’a; O otaota lafoa’i; O vilima’a ma nofoaga e eli mai ai palapala faapea nofoaga e palu ai le ta Nofoaga e faatino ai auaunaga faalesoifua maloloina ma fale ‘ese e faaaogaina ele aufaigaluega Ole saogalemu o tagata lautele, vaaia lelei ole feaoai o taavale, ole saogalemu o tamaiti feoa’i Faapepaina ole faatinoina oni faaseā ma auala e saili ai se fofō poo se tali i ia fa’afitauli. 29
© Copyright 2018